אסְפַּמְיָה או אספמיא הוא, בארמית ובעברית של חז"ל, שמה של ארץ ספרד (בדומה לשמה הלטיני Hispania). במדרש תנחומא נזכרות אספניה וגליה, המושבות הרומיות. יש הסוברים כי מקור השם הוא בעברית-כנענית או הפיניקית "אי-שפניא" (אי השפנים). לפי סברה זו, כאשר הפיניקים, אשר היו יורדי ים, הגיעו לספרד, הם נתקלו בארנבונים אותם חשבו בטעות לשפנים, ומכאן השם אי-השפנים, שהפך לשם הלטיני Hispania אשר התגלגל לשם הספרדי המודרני España. פרשנות אחרת מציעה כי מקור המילה מהמילה "ספון", חבוי מהעין, כך שמשמעות השם הוא "האי החבוי".
בשל מרחקה נתפסה המילה אספמיה בתלמוד כמייצגת ארץ המרוחקת שנה הליכה לכל כיוון, ארץ הנמצאת ב"סוף העולם". בדיון בענייני חזקה בבבא בתרא אומר רבי יהודה "ויחזיק שנה וילכו ויודיעוהו שנה ויבוא לשנה אחרת".
ספרד המקראית, לעומת זאת, היא סרדיס שבאסיה הקטנה, לדעת רוב החוקרים. בעת תרגום התנ"ך לארמית, (בידי יונתן בן עוזיאל), תורגמה המילה ספרד בתור "אספמיה". נראה כי מקור תרגום זה הוא דמיונה של המילה ספרד למילה "הספרה" (ביוונית - ארצות המערב).
בתקופת הגאונים אוחדו השמות רשמית, ונקבעה הזהות בין "אספמיה" לבין "ספרד".
משמעות הביטוי "חלומות באספמיה" היא חלומות בלתי מציאותיים, שלא ניתן לממשם. הביטוי מופיע בתלמוד הבבלי במסכת נידה, ל/ב: "אדם ישן כאן ורואה חלום באספמיא". הביטוי התלמודי מופיע בסיפורו של י"ל פרץ "האשה מרת חנה": "כאשר אני סוגר את עיני, נדמה לי שאני ישן בבית ורואה חלום באספמיא".
א.ס. רומא
חלומות באספמיא
האמנה הפלסטינית
הסכם ברסט ליטובסק
הסכם ברסט-ליטובסק
ברסט-ליטובסק
בריסק
ג'ק קילבי
ג'ק סט. קלייר קילבי (באנגלית: Jack St. Clair Kilby; 8 בנובמבר 1923 - 20 ביוני 2005) היה מהנדס חשמל אמריקאי, חתן פרס נובל לפיזיקה לשנת 2000. עיקר פרסומו הוא כממציאו של המעגל המשולב, במהלך עבודתו בחברת טקסס אינסטרומנטס (Texas Instruments) בשנת 1958. המצאה זו, נעשתה במקביל לפיתוח דומה שבוצע על ידי רוברט נויס עבור חברת Fairchild.
ביוגרפיה.
קילבי נולד בג'פרסון סיטי שבמיזורי. קיבל תואר בוגר במדעים מאוניברסיטת אילינוי באורבנה-שמפיין בשנת 1947, ומוסמך מדעים מאוניברסיטת ויסקונסין-מילווקי, ב-1950. בתקופת מלחמת העולם השנייה שירת ב .
בקיץ 1958 כעובד חדש בטקסס אינסטרומנטס, לא היה זכאי לצאת לחופשת הקיץ, לכן "בילה" את הקיץ בעבודה על בעיה בתכנון מעגלים שזכתה לכינוי "עריצות המספרים" - חוסר היכולת הטכנית של המחשבים דאז לספק את הדרישות ההולכות וגוברות ליכולת חישוב.
קילבי הגיע למסקנה כי הפתרון לבעיה נעוץ בשימוש במוליכים למחצה: ב-12 בספטמבר הציג בפני מנהליו את המעגל המשולב הראשון שהיה עשוי גרמניום. מעגל זה נרשם כפטנט ב-6 בפברואר 1959. על המצאתו זו זכה בפרס נובל.
בנוסף למעגל המשולב, נודע קילבי גם כממציאו של המחשבון. בסך הכול רשומים על שמו 60 פטנטים.
בין השנים 1978 ו-1985 היה פרופסור מחקר (Distinguished Professor) להנדסת חשמל באוניברסיטת טקסס A&amp;M.
קילבי נפטר ממחלת הסרטן בדאלאס, טקסס, בגיל 81.
פרשן מקרא
חצי האי בלקן
דרווין (הטריטוריות הצפוניות)
הצלב האדום הבינלאומי
סוכנות הסעד והתעסוקה לפליטים
הומניסט
אל מדינה
קירסטן דנסט
קירסטן קרולין דנסט (באנגלית: Kirsten Caroline Dunst; נולדה ב-30 באפריל 1982) היא שחקנית קולנוע אמריקאית. מועמדת לפרס אוסקר על תפקידה בסרט "כוחו של הכלב", לשני פרסי גלובוס הזהב, ולפרס אמי, זוכת פרס גילדת שחקני המסך לשנת 2017.
ביוגרפיה.
דנסט נולדה בפוינט פלזנט, ניו ג'רזי שבארצות הברית, למשפחה נוצרית. אביה הוא מהגר מהמבורג שבגרמניה ואמה היא אמריקאית. לה אח צעיר בשם כריסטיאן. אביה עבד כמנהל שירותי רפואה ואימה כדיילת בחברת התעופה הגרמנית לופטהנזה. ב-1993 התגרשו הוריה, והיא עברה להתגורר בלוס אנג'לס, קליפורניה, עם אמה ואחיה. היא סיימה את לימודיה בשנת 2000, בתיכון נוטר דאם.
קריירה.
דנסט החלה את הקריירה שלה בגיל שש כאשר הופיעה בפרסומות טלוויזיה. היא הוחתמה בסוכנויות הדוגמנות עלית ופורד.
הופעתה הראשונה בטלוויזיה הייתה בשנת 1988, בתוכנית הטלוויזיה סטרדיי נייט לייב, בה גילמה את דמות נכדתו של הנשיא, ג'ורג' הרברט ווקר בוש, לצידו של דיינה קארווי. כעבור שנה הופיעה בתפקיד משני בסרטו של וודי אלן, "סיפורי ניו יורק". באותה שנה גילמה תפקיד קטן נוסף בסרט "מדורת ההבלים" כבתו של טום הנקס. במקביל השתתפה במספר פרקים בסדרות הטלוויזיה "" ו"אחיות".
פריצתה הגדולה הגיעה בשנת 1994, בסרט "ראיון עם הערפד", המבוסס על ספרה של אן רייס ובו שיחקה לצד בראד פיט. על משחקה בסרט קיבלה דנסט שבחים רבים, ואף מועמדות לפרס גלובוס הזהב לשחקנית המשנה הטובה ביותר בסרט קולנוע. בעקבות הסרט זכתה דנסט להופיע במספר תפקידים ראשיים נוספים, כמו ב"נשים קטנות" וב"ג'ומנג'י". לאחר מכן השתתפה דנסט במספר סרטים פחות מפורסמים, כ"אמא לילה", "לב אמיתי", ו"מגדל האימה". בשנת 1997 השתתפה בסדרה האנתולוגית של ABC "אקדח" בהפקתו של רוברט אלטמן, והופיעה במספר פרקים בסדרת הטלוויזיה "ER", וכמו כן דיבבה את קולה של אנסטסיה הצעירה בסרט באותו שם. באותה שנה השתתפה בנוסף בסרטו של בארי לוינסון "לכשכש בכלב".
בשנת 1999, לאחר שסירבה להשתתף בסרט "אמריקן ביוטי", השתתפה דנסט במספר סרטים נוספים, "חמש ילדות יפות", "יופי מקומי", "חשבון השטן" ו"דיק". לאחר סיום לימודיה בשנת 2000, המשיכה דנסט להופיע בסרטים פחות ידועים, אם כי בתפקידים ראשיים. בין היתר שיחקה באותה שנה ב"הכל נשכח", "העורב 3", "עמוקות" ו"בלוז לעיר המזל". באותה שנה הופיעה בתפקיד ראשי בשובר הקופות "מעודדות צמודות", וכעבור שנה בתפקידים ראשיים במספר סרטים מצליחים נוספים - "להתגבר", "את מטורפת... אתה חתיך" לצד ג'יי הרננדז ו"המיאו של החתול".
בשנת 2002, גילמה דנסט את אחד מתפקידיה המוכרים ביותר, מרי ג'יין ווטסון בסרט "ספיידרמן". הסרט היה לאחד הסרטים בעל ההכנסות הגבוהות ביותר אי פעם, ודנסט זכתה לשבחים על משחקה. בשנת 2003 שיחקה בסרטים "לוויטי" ו"חיוך של מונה ליזה", ובשנת 2004 בשניים מהסרטים המצליחים ביותר של אותה שנה - "ספיידרמן 2" ו"שמש נצחית בראש צלול". משחקה ב"שמש נצחית בראש צלול" נחשב לאחד הטובים ביותר שלה, ומספר סקרים אף בחרו בה כאחת השחקניות הטובות של השנה. בנוסף הופיעה דנסט באותה שנה בסרט,"וימבלדון - אהבה בלבן".
בשנת 2005 כיכבה דנסט בסרט "אליזבת טאון" לצידו של אורלנדו בלום, ובשנת 2006 גילמה את דמותה של מארי אנטואנט בסרט "מארי אנטואנט". במאי 2007 יצא הסרט "ספיידרמן 3", בו גילמה פעם נוספת את דמותה של מרי ג'יין.
באוקטובר 2006 הודיעה דנסט כי בכוונתה לקחת הפסקה ממשחק, וזאת על מנת להתחיל בלימודי אמנות.
במאי 2011 זכתה דנסט בפרס השחקנית הטובה ביותר של פסטיבל קאן על תפקידה בסרט הדרמה "מלנכוליה".
בשנת 2012 הופיעה דנסט בסרט "הפוכים" לצידו של ג'ים סטרג'ס, בסרט "בדרכים" שמבוסס על ספרו באותו שם של ג'ק קרואק ובסרט הקומי "הרווקה".
בשנת 2013, השתתפה בסרטה של סופיה קופולה "בלינג רינג" בהופעת קמע בתפקיד עצמה ובסרטו של אדם מקיי "חדשות בהפרעה". בשנת 2014 כיכבה בסרט "שני פנים לינואר" והתארחה בפרק בסדרה "".
בשנת 2015 הופיעה בעונה השנייה של הסדרה "פארגו", בתפקיד של פגי בלומקוויסט. על תפקידה זה הייתה מועמדת לפרס אמי ולפרס גלובוס הזהב לשחקנית ראשית בסדרת דרמה.
בשנת 2016 שיחקה בדרמה עטורת השבחים "מאחורי המספרים" לצידן של טראג'י פ. הנסון ואוקטביה ספנסר.
בשנת 2017 שיחקה בסרטה של סופיה קופולה "הפיתוי", ושיחקה בפרק של הסדרה "מראה שחורה". גילמה גם את אגאתה כריסטי בסדרת המערכונים "היסטוריה שתויה" בערוץ קומדי סנטרל.
בשנת 2019 החלה לככב בסדרת הטלוויזיה "להפוך לאלוהים במרכז פלורידה", קומדיה שחורה של רשת Showtime. בסדרה היא מגלמת את קריסטל סטאבס, ומשמשת גם כמפיקה בפועל של הסדרה.
בשנת 2021, כיכבה בסרט "כוחו של הכלב" לצידו של בן זוגה ג'סי פלמונס.
בימוי.
בשנת 2007 ביימה וכתבה את הסרט הקצר ""Welcome". בשנת 2010 ביימה את סרטה השני, גם הוא סרט קצר בשם "Bastard", אותו גם כתבה."
חיים אישיים.
בתחילת 2008, סבלה דנסט מדיכאון קליני, וטופלה בבית החולה ביוטה.
בשנת 2011, התאזרחה כגרמנית (מאביה הגרמני), זאת בנוסף לאזרחות האמריקאית שלה (מלידה).
היא תומכת במפלגה הדמוקרטית, ותמכה בעבר בג'ון קרי וברק אובמה.
דנסט יצאה עם השחקן היהודי-אמריקאי, ג'ייק ג'ילנהול בין השנים 2002–2004. בשנת 2012, החלה לצאת עם השחקן האמריקאי גארט הדלונד. הזוג התארס באוגוסט 2015 ונפרד באפריל 2016.
לאחר מכן באותה שנה, החלה בזוגיות עם עמיתה לסדרה "פארגו", השחקן האמריקאי ג'סי פלמונס, וב-2017 הם התארסו.
ב-3 במאי 2018 נולד בנם הראשון, אניס ובמרץ 2021, נולד בנם השני, ג'יימס.
בספטמבר 2008, השתתפה במופע סטנד-אפ שכל רווחיו הוקדשו לקרן מחקר למחלת הסרטן. ב-5 בדצמבר 2009, היא השתתפה בטלטון במקסיקו למען גיוס כספים לשיקום ילדים חולי סרטן.
ב-31 באוגוסט 2014, לצידן של מפורסמות נוספות, דלפו לאינטרנט תמונות עירום של דנסט כחלק מהפריצה ההמונית לחשבונות iCloud של ידוענים.
NHL (ביולוגיה)
שנות ה90
מסכת
מַסֶּכֶת היא ספר המרכיב את המשנה והתלמוד, כאשר המשנה והתלמוד מחולקים לנושאים שונים ובכל מסכת נידון נושא אחד או שניים.
שורש המילה.
מקובל להניח כי משמעותה של המילה נולדה מהמילה המקראית מסכת - מארג של חוטים: ; . ובהשאלה: מארג של נושאים רבים בהקשר רציף. לפיכך, משמעותה של המילה "מסכת" בעברית היא מקבילה של המילה טקסט שמקורה בלטינית.